=== Tobruk falder ===
[[Fil:Bundesarchiv Bild 101I-785-0294-32A, Tobruk, englische Kriegsgefangene.jpg|thumb|right|Britiske krigsfanger forlader Tobruk]]
13. korps' leder, Gott, havde givet 2. sydafrikanske divisions Klopper opgaven som kommandant for Tobruk-garnisonen. Udover divisionens to sydafrikanske brigader havde han også 201. motoriserede garderegiment, 11. indiske infanteribrigade, 32. kampvognsbrigade og 4. antiluftskytsbrigade under sin kommando.<ref name="CM561"/> Tobruk havde tidligere udholdt en ni måneders belejring, indtil den blev undsat under [[Operation Crusader]] i december 1941, men denne gang kunne Royal Navy ikke holde garnisonen forsynet. Allierede ledere forventede, at garnisonen kunne holde ud i to måneder med de forhåndenværende forsyninger.<ref>Mackenzie, p. 559</ref> Auchinleck derimod anså forsvaret af Tobruk for at have mindre betydning og havde allerede givet Neil Ritchie besked om, at han ikke ville holde byen for enhver pris.<ref>Bierman and Smith (2002)</ref> Desuden var det almindeligt kendt, at de øverstkommanderende for land-, flåde- og flystyrker i Cairo i februar 1942 var enedes om, at Tobruk ikke kunne modstå endnu en belejring. Med dette udgangspunkt og den efterfølgende vægt på at forstærke Gazala-stillingen med henblik på et angreb (som Aksemagterne var kommet i forkøbet) var det sandsynligt, at forsvarsstillingerne i Tobruk ikke var blevet vedligeholdt ordentligt.<ref>Playfair Vol. III, p. 261</ref>
Historie